b'\n_START_ARTICLE_\nEduard Poom\n_START_PARAGRAPH_\nEduard Rudolf Poom (kuni 1935. aastani Eduard Rudolf Bomm, 19. september 1902 Tallinn \xe2\x80\x93 13. juuni 1986 Stockholm) oli eesti majandusteadlane.\n_START_SECTION_\nHaridus\n_START_PARAGRAPH_\nL\xc3\xb5petas Tallinna \xc3\x9chisg\xc3\xbcmnaasiumi reaalharu 1924, Tartu \xc3\x9clikooli \xc3\xb5igusteaduskonna majandusteaduste osakonna 1929 (cum laude); Tartu \xc3\x9clikooli teaduslik stipendiaat kodu- ja v\xc3\xa4lismaal 1929\xe2\x80\x9333; Berliini Kaubandus\xc3\xbclikool 1933\xe2\x80\x9334.\n_START_SECTION_\nTeaduskraad\n_START_PARAGRAPH_\nmag. rer. oec. 1933 (T\xc3\x9c)\n_START_SECTION_\nTeenistusk\xc3\xa4ik\n_START_PARAGRAPH_\n1930ndail K\xc3\xb5rgema S\xc3\xb5jakooli lektor; T\xc3\x9c \xc3\xb5ppe\xc3\xbclesande t\xc3\xa4itja, dotsent 1934\xe2\x80\x9337, erakorraline professor 1937\xe2\x80\x9340, 1941/42\xe2\x80\x9344 ja majandusteaduskonna esimene dekaan 1938\xe2\x80\x9340._NEWLINE_TT\xc3\x9cs 1937\xe2\x80\x931938, 1940/41: \xc3\xb5ppe\xc3\xbclesande t\xc3\xa4itja majandus\xc3\xb5petuse alal 1937\xe2\x80\x9338; ettev\xc3\xb5tete organiseerimise ja planeerimise kateedri professor 1940/41. _NEWLINE_T\xc3\x9c k\xc3\xa4itismajandusteaduse \xc3\xb5ppetooli professor 1941\xe2\x80\x9344. _NEWLINE_Stockholmi Kaubandus\xc3\xbclikooli teadur 1945\xe2\x80\x9359; Stockholmi \xc3\x9clikooli k\xc3\xa4itismajanduse \xc3\xb5ppej\xc3\xb5ud 1959\xe2\x80\x9370._NEWLINE_1944 p\xc3\xb5genes Rootsi. Aastatel 1945\xe2\x80\x931947 t\xc3\xb6\xc3\xb6tas ta arhiiviassistendina. Aastatel 1947\xe2\x80\x931959 oli ta Stockholmi kaubandus\xc3\xbclikooli riiklik stipendiaat, aastatel 1959\xe2\x80\x931970 oli ta Stockholmi \xc3\x9clikooli lektor.\n_START_SECTION_\nTeadust\xc3\xb6\xc3\xb6 p\xc3\xb5hisuunad\n_START_PARAGRAPH_\nEttev\xc3\xb5tte\xc3\xb6konoomika, sotsiaalpoliitika ja demograafia; Eesti NSV ja NSV Liidu majanduselu._NEWLINE_Avaldas t\xc3\xb6id n\xc3\xb5ukogude majandusest Saksamaa ja Rootsi ajakirjades.\n_START_SECTION_\nTeadusorganisatoorne ja erialane tegevus\n_START_PARAGRAPH_\nOli T\xc3\x9c majandusteaduskonna rajajaid 1938 ja ettev\xc3\xb5tte\xc3\xb6konoomika \xc3\xb5petamise algatajaid Eestis; "Eesti Ents\xc3\xbcklopeedia" majandustoimkonna liige ja toimetaja 1932\xe2\x80\x9337; Eesti Riikliku T\xc3\xb6\xc3\xb6t\xc3\xbclide Lahendamise Komisjoni majandusekspert 1936\xe2\x80\x9338, esimees 1938\xe2\x80\x9340; Eesti Majandusministeeriumi ratsionaliseerimiskomitee n\xc3\xb5unik 1936\xe2\x80\x9340; Riigi Statistika Keskb\xc3\xbcroo n\xc3\xb5unik. Akadeemilise Majandusteaduse Seltsi juhatuse liige; Eesti Majandusteadlaste Seltsi juhatuse liige, abiesimees; Eesti Majandusseltsi Rootsis rajajaid ja esimees;Eesti Teadusliku Seltsi Rootsis auliige.\n_START_SECTION_\n\xc3\x9chiskondlik tegevus\n_START_PARAGRAPH_\nEesti Rahvusn\xc3\xb5ukogu ja Eesti Rahvuslaste Klubi asutajaid, Eesti Rahvusfondi juhatuse liige Rootsis._NEWLINE_Eesti Vabaduskapitali ajutise juhatuse esimees 1968\xe2\x80\x931973. Esindas Eesti Rahvusn\xc3\xb5ukogu juhatuses Eesti Rahvusliku Liitu.'